Trond Jahr

Trond Jahr (født 1941) er en norsk filosof og musiker.

Jahr tok en magistergrad i filosofi i 1981. Magistergraden var om Spinoza, med støttefagene kunsthistorie (Egypt, Det gamle rike), samfunnsvitenskap (kunnskapssosiologi) og religionshistorie grunnfag (jødedom, spesielt relevant for studiet av Spinoza). 

Han har hatt en stilling som universitetslektor ved Institutt for filosofi, idé- og kunsthistorie og klassiske språk ved Universitetet i Oslo. 

Jahr regnes for øvrig som en spesialist på Mozart. Han har deltatt i musikkprogrammet Kontrapunkt i 1967, 1968, 1971 og 1988 (vinnerlaget), samt gått til topps i Kvitt eller dobbelt i emnet Mozart i 1986.

Utover dette har Jahr medvirket i Oslo Kammerorkester siden 1965, hvor han har spilt 1. fiolin, 2. fiolin og bratsj.

 Referanser 

Kategori:Personer fra Oslo
Kategori:Norske filosofer
Kategori:Norske fiolinister
Kategori:Norske bratsjister